
Joaoru ja selle lähiala detailplaneeringu vastvõtmine ja avaliku väljapaneku korraldamine.
1. Asjaolud ja menetluse käik

Detailplaneeringu koostamise aluseks on Narva Linnavolikogu 09.12.2004 otsus nr 156/46 ja selle lisana olev lähteülesanne DP 17-2004 ning Narva Linnavolikogu 11.02.2010 otsus nr 18 „Narva Linnavolikogu 09.12.2005 otsuse nr 167 „Joaoru ja selle lähiala (II etapp) detailplaneeringu algatamine“ kehtetuks tunnistamine ja detailplaneeringu menetluse lõpetamine ning Narva Linnavolikogu 09.12.2004 otsuse nr 156/46 „Joaoru ja selle lähiala detailplaneeringu algatamine“ planeeringuala muutmine ja suurendamine“.

Planeeringu koostamise eesmärk on linna puhkeala korrastamine ja planeeritavale maa-alale ehitusõiguse andmine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

Planeering on algatatud kahes etapis Joaoru puhkeala arendamise eesmärgil. Hilisemalt on planeeringud viidud kokku üheks tervikuks.  Planeeritava ala pindala on kokku ca 18,8 ha. Planeeritav ala asub Joaoru linnaosas ning piirneb läänest Raudsilla tänavaga ja lõunast Eesti Raudtee alaga.    
2008. aastal on Evox Invest OÜ koostanud Joaoru maa-ala detailplaneeringu keskkonnamõju strateegilise hindamise aruande. 
2009. aastal on OÜ Zoroaster koostanud planeeringualale muinsuskaitse eritingimused.

Planeering on kooskõlastatud Narva Linnavalitsuse Arhitektuuri- ja Linnaplaneerimise Ameti poolt 13.05.2011. Samuti on planeeringu kooskõlastanud kõik vajalikud ametid ja planeeringalasse kaasatud eraomanikud.
Planeeringu menetluse käigus on Keskkonnaametilt saadud nõusolek vähendada Joaoru maa-alal ehituskeeluvööndit kuna planeeringus kavandatud hooned ja rajatised asuvad ehituskeeluvööndis.

Joaoru ja selle lähiala detailplaneering ei too kaasa kehtiva Narva linna üldplaneeringu muutmise ettepanekut. 
2. Õiguslikud alused
2.1. Kohaliku omavalitsuse korralduse seaduse § 22 lõige 2 kohaselt volikogu pädevuses on seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
2.2. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.3. Narva Linna ehitusmääruse § 10 lõike 2 punkti 1 kohaselt  linnavolikogu teeb otsuse planeeringu vastuvõtmiseks.
3. Otsus
Võtta vastu Joaoru ja selle lähiala detailplaneering pindalaga ca 18,8 ha, OÜ Hendrikson & Ko töö nr 614/04 (vastavalt lisatud detailplaneeringu põhijoonisele – Lisa 1) ja suunata planeering avalikule väljapanekule. 
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

